b'\n_START_ARTICLE_\nFranjo Sterle\n_START_SECTION_\n\xc5\xbdivljenjepis\n_START_PARAGRAPH_\nPo kon\xc4\x8dani osnovni \xc5\xa1oli v Ljubljani je med letoma 1903 in 1905 obiskoval oddelek za kiparstvo umetnoobrtne strokovne \xc5\xa1ole, za tem do leta 1908 \xc5\xa1e strokovno \xc5\xa1olo za lesno industrijo, kjer se je odlikoval v dekorativnem risanju. Med letoma 1909 in 1912 je \xc5\xa1tudiral na dunajski akademiji, med prvo svetovno vojno je bila mobiliziran. Leta 1922 je bil soustanovitelj \xc5\xa1ole Probuda v Ljubljani, ki jo je vodil do leta 1925, nato je deloval kot svobodni umetnih ter potoval po Italiji, Korziki, Ju\xc5\xbeni Franciji in Angliji, kjer je leta 1930 umrl kot pe\xc5\xa1ec v prometni nesre\xc4\x8di z motociklistom. Slikal je z oljem ter risal z ogljem in svin\xc4\x8dnikom, ustvarjal je predvsem portrete ter ob\xc4\x8dasno krajine.'